**ŠILUTĖS RAJONO SAVIVALDYBĖS TARYBA**

**KONTROLĖS KOMITETAS**

Šilutės rajono savivaldybės tarybai

**Kontrolės komiteto 2019 metų veiklos ataskaita**

Kontrolės komitetas 2019 metais dirbo pagal Šilutės rajono savivaldybės tarybos 2019 m. sausio 31 d. sprendimu Nr. T1- 1257 patvirtintą Kontrolės komiteto 2019 m. veiklos programą ir pasibaigus VIII šaukimo kadencijai, bei prasidėjus IX šaukimo kadencijai, Kontrolės komiteto veiklos programa buvo patikslinta 2019 m. liepos 25 d. sprendimu Nr. T1- 113. Kontrolės komiteto veiklos tikslai –Šilutės rajono savivaldybės tarybos sprendimų vykdymo kokybė, efektyvus ir teisėtas savivaldybės biudžeto ir turto naudojimas, kontrolės rezultatų įgyvendinimo efektyvumas. Visose srityse kontrolė padeda sėkmingai funkcionuoti, išvengti klaidų, jų nebekartoti ateityje. Be tinkamos kontrolės sistemos sunku kryptingai siekti užsibrėžto tikslo ir jį sėkmingai įgyvendinti. Kontrolė turi apimti veiklos sritis visais lygiais, visą struktūrą ir funkcijas.

2019 metais Kontrolės komiteto veiklos organizavimo prioritetinės kryptys buvo šios:

* 1. Savivaldybės kontrolės ir audito tarnybos veiklos kontrolė ir audito rezultatų vertinimas.
  2. Savivaldybės administracijos vidaus audito tarnybos patikrinimų analizė.
  3. Savivaldybės turto ir lėšų naudojimo analizė.
  4. Savivaldybės tarybos ir komitetų veiklos derinimas ir tęstinumas.
  5. Savivaldybės tarybos priimtų sprendimų ir Savivaldybės vardu priimtų įsipareigojimų vykdymo analizė.

2019 metais įvyko 5 komiteto posėdžiai, 2 VIII šaukimo kadencijos ir 3 IX šaukimo kadencijos.

1 lentelė. **Kontrolės komiteto narių lankomumas**

|  |  |  |  |  |  |
| --- | --- | --- | --- | --- | --- |
| Tarybos nario pavardė, vardas | 2019  01-22 | 2019  02-12 | 2019  07-16 | 2019  10-22 | 2018  11-19 |
| Algirdas Gečas | N | + | + | N | N |
| Zigmantas Jaunius | + | + | X | X | X |
| Steponas Kazlauskas | X | X | + | N | + |
| Genovaitė Kimbrienė | N | N | X | X | X |
| Zigmantas Merliūnas | X | X | + | + | + |
| Edgaras Padimanskas | X | X | + | + | + |
| Ričardas Stonkus | + | + | X | X | X |
| Sigitas Šeputis | X | X | + | + | + |
| Alfonsas Vanagas | + | + | X | X | X |

Sutartiniai ženklai: „n“ - nedalyvavo; „**+**“ – dalyvavo, „x“ – neturi tarybos nario įgaliojimų, nebuvo šio komiteto nariu.

Pastabos. Nuo 2018 m. liepos 26 d. iki VIII šaukimo kadencijos pabaigos, kontrolės komitetą sudarė - Algirdas Gečas, Alfonsas Vanagas, Genovaitė Kimbrienė, Ričardas Stonkus ir Zigmantas Jaunius (pirmininkas).

2019 m. birželio 12 d. sprendimu Nr. T1- 37buvo patvirtinta nauja IX šaukimo kontrolės komiteto sudėtis, kurią sudarė – Algirdas Gečas, Edgaras Padimanskas, Steponas Kazlauskas, Sigitas Šeputis ir Zigmantas Merliūnas (pirmininkas)

Pagal komiteto 2019 metų priemonių planą kartą kas ketvirtį buvo svarstytos Savivaldybės Kontrolės ir audito tarnybos veiklos ataskaitos. Visoms ataskaitoms buvo pritarta. Kontrolės komitetas nuosekliai dirbo remdamasis 2019 m. sausio 31 d. sprendimu Nr. T1- 1257, kuriame numatytas detalus 2019 metų priemonių planas, kuris 2019 m. liepos 25 d. sprendimu Nr. T1-113 buvo patikslintas.

2019 metais, papildomų skundų, kuriuos būtų reikėję nagrinėti negavo, į darbotvarkę papildomai buvo įtrauktas tik klausimas „Dėl maitinimo organizavimui švietimo įstaigose skirto papildomo finansavimo“. Daugiau papildomų klausimų nebuvo, keletas klausimų, dėl papildomų aplinkybių, bendru komisijos narių sutarimu buvo perkelti į 2020 metus ir bus apsvarstyti 2020 metais.

Detaliai su Savivaldybės kontrolieriaus (Savivaldybės kontrolės ir audito tarnybos) atliktų auditų ataskaitomis bei teikiamomis išvadomis galima susipažinti Šilutės rajono savivaldybės svetainėje.

**2019 METAIS SVARSTYTI KLAUSIMAI KONTROLĖS KOMITETO POSĖDŽIUOSE**

|  |  |  |
| --- | --- | --- |
| **Nr.** | **Data** | **Klausimo pavadinimas** |
| T3-274 (33) | 2019-01-22 | Dėl Kontrolės ir audito tarnybos 2018 metų IV ketvirčio veiklos plano įvykdymo |
| Dėl Šilutės rajono savivaldybės tarybos Kontrolės komiteto 2018 m. ataskaitos |
| Dėl Šilutės rajono savivaldybės tarybos Kontrolės komiteto 2019 m. veiklos plano |
| T3-279 (34) | 2019-02-12 | Dėl Šilutės rajono savivaldybės kontrolės ir audito tarnybos ir savivaldybės kontrolieriaus 2018 metų veiklos ataskaitos |
| Informacija apie Centralizuoto vidaus audito skyriaus veiklą už 2018 metus |
| T3-13 (1) | 2019-07-16 | Dėl kontrolės ir audito tarnybos veiklos plano vykdymo |
| Dėl Šilutės rajono savivaldybės tarybos Kontrolės komiteto 2019 m. II pusmečio veiklos plano |
| T3-27 (2) | 2019-10-22 | Dėl kontrolės ir audito tarnybos 2019 metų III ketvirčio veiklos plano vykdymo |
| Dėl Šilutės rajono savivaldybės kontrolės ir audito tarnybos 2020 metų veiklos plano |
| Dėl Šilutės rajono savivaldybės 2019 m. atliktų auditų pristatymo |
| Dėl Šilutės rajono savivaldybės administracijos teisinių išlaidų ataskaitos |
| T3-36 (3) | 2019-11-19 | Dėl maitinimo organizavimui švietimo įstaigose skirto papildomo finansavimo |
| Dėl Šilutės uosto koncesijos vykdymo įvertinimo |

Kontrolės komiteto pirmininkas Zigmantas Merliūnas